**Anàlisi de les trucades al telèfon 900 900 120 durant el mes de confinament (de 16 de març a 15 d’abril)**

El **nombre de trucades** al telèfon 900 900 120 durant el primer mes de confinament manté la tendència a la alça. S’observa que les trucades es concentres en dies feiners i disminueixen el cap de setmana.

El primer mes de confinament s’han rebut un total de 1.307 trucades, que si s’analitzen per dia, els dies que més trucades s’han rebut han estat el dilluns 23 de març amb 60 trucades, i el dimarts 14 amb 72 trucades.

L’augment s’ha de calcular en mitjanes ja que el nombre de trucades diari fluctua molt. La mitjana de les trucades diàries durant el període de confinament ha estat de 40 trucades diàries i la del període d’abans del confinament de 25. L’increment de trucades respecte el període anterior al confinament ha estat del 60%.

En relació a la **persona que truca** el percentatge de trucades realitzades per una professional ha augmentat 3 punts. Ha representat un 6% en el període de confinament mentre que en el període anterior ha representat un 3%.

Les trucades realitzades per persones familiars o persona propera són un 19,3% en el període de confinament i un 23,8% en el període anterior. Ha disminuït 4,5 punts.

El percentatge de les trucades realitzades per la pròpia usuària pràcticament no varia.

Pel que fa a **l’edat de la persona que truca**, el percentatge de trucades de les dones en la franja d’edat d’entre 18 i 31 anys experimenta un descens del 5 punts en el període de confinament (14%) respecte al període anterior (19%). La franja d’edat que més ha trucat durant el període de confinament ha estat la de 31 a 40 anys que representa el 43%.

Respecte a **la situació familiar de la persona que truca**, la dada més destacada són les trucades de dones que viuen en parella amb fills i filles que ha disminuït 6 punts. Ha passat del 37% de gener a 13 de març al 31% en el període de confinament. Una altra dada destacada són les trucades de dones que viuen en llars unipersonals que ha disminuït 4 punts percentuals, s’ha passat de 17% a 13%.

L’àmbit de la violència més consultat ha estat el de la parella en un 94% dels casos. La violència en l’àmbit familiar ha pujat del 2,5% al 5,6% en les trucades.

Respecte al tipus de violència referida, la violència física es refereix en el 39% dels casos en el període proporció equivalent a la del període anterior. La violència psicològica ha disminuït del 93% al 91%. I el tipus de violència sexual ha disminuït de 4,5% a 2,1% en el període de confinament.

En quant els **Whatsapp** rebuts des de la seva habilitació el 27 de març fins a 15 d’abril, se n’han comptabilitzat 88, una mitjana de 5 diaris. El 83% dels missatges rebuts han estat per motiu de violència masclista.

Així mateix s’han rebut 70 **correus electrònics**. Si es compara amb el període anterior el nombre de correus s’ha multiplicat per 6.

**Dades per territori**

|  |  |
| --- | --- |
| **Nombre de trucades durant el mes de confinament per territori** | |
| Alt Pirineu i Aran | 5 |
| Camp de Tarragona | 89 |
| Comarques Centrals | 49 |
| Comarques Gironines | 80 |
| Metropolità | 929 |
| Penedès | 82 |
| Ponent | 55 |
| Terres de l'Ebre | 18 |
| **Catalunya** | **1.307** |

L’anàlisi per territori posa de manifest que la mitjana de trucades diàries durant el període de confinament s’ha incrementat a tots els territoris de Catalunya i en alguns casos com l’àmbit del Penedès l’ha triplicat. A l’àmbit metropolità s’han rebut una mitjana de 30 trucades diàries durant el confinament, al Camp de Tarragona 3 diàries i a les Terres de l’Ebre una.

El nombre de **Whatsapp** rebuts, per territori, des de la seva habilitació el 27 de març fins a 15 d’abril ha estat el següent:

| Alt Pirineu i Aran | 1 |
| --- | --- |
| Camp de Tarragona | 7 |
| Comarques Centrals | 2 |
| Comarques Gironines | 9 |
| Metropolità | 32 |
| Penedès | 2 |
| Ponent | 4 |
| Terres de l’Ebre | 0 |
| No consta | 31 |
| **Total** | **88** |

En quant als **correus electrònics** per territori durant el primer mes de confinament s’ha registrat el que es recull en la següent taula on destaca la no declaració del lloc des d’on s’envia el correu en molts casos.

| Alt Pirineu i Aran | 0 |
| --- | --- |
| Camp de Tarragona | 2 |
| Comarques Centrals | 1 |
| Comarques Gironines | 0 |
| Metropolità | 24 |
| Penedès | 3 |
| Ponent | 1 |
| Terres de l’Ebre | 0 |
| No consta | 39 |
| **Total** | **70** |